wannaphong/clean_thaiwikipedia huggingface dataset:
# เจ้าหญิงเอแลนแห่งออร์เลอ็อง
เจ้าหญิงเอแลนแห่งออร์เลอ็อง''  ประสูติเมื่อวันที่ 17 กันยายน 2477 เป็นพระธิดาพระองค์ที่ 2 และ 3 ใน เจ้าชายอ็องรี เคานต์แห่งปารีส (พ.ศ. 2451–2542) และ เจ้าหญิงอีซาแบลแห่งออร์เลอ็อง-บรากังซา เป็นพระขนิษฐาใน เจ้าชายอ็องรี เคานต์แห่งปารีส พระปิตุจฉา (อาหญิง) ใน เจ้าชายฌ็อง เคานต์แห่งปารีส ทรงสืบเชื้อสายมาจาก จักรพรรดิเปดรูที่ 2 แห่งบราซิล

พระองค์ทรงเสกสมรสกับ  เคาต์เอวาร์ดแห่งลิมแบร์ก-สติรุม จึงทำให้ทรงมีพระอิสริยยศที่ เคาน์เตสแห่งลิมแบร์ก-สติรุม''' มีพระบุตร คือ
แคทเธอรีน เด ลิมแบร์ก-สติรุม
ตีแยรี กราฟ เด ลิมแบร์ก-สติรุม
หลุยส์ กราฟ เด ลิมแบร์ก-สติรุม
บรูโน กราฟ เด ลิมแบร์ก-สติรุม
# เจ้าหญิงช็องตาลแห่งออร์เลอ็อง
เจ้าหญิงช็องตาลแห่งออร์เลอ็อง  ประสูติเมื่อวันที่ 9 มกราคม 2489 เป็นพระธิดาพระองค์ที่ 10 และ 6 ใน เจ้าชายอ็องรี เคานต์แห่งปารีส (พ.ศ. 2451–2542) และ เจ้าหญิงอีซาแบลแห่งออร์เลอ็อง-บรากังซา เป็นพระขนิษฐาใน เจ้าชายอ็องรี เคานต์แห่งปารีส พระปิตุจฉา (อาหญิง) ใน เจ้าชายฌ็อง เคานต์แห่งปารีส ทรงสืบเชื้อสายมาจาก จักรพรรดิเปดรูที่ 2 แห่งบราซิล

เจ้าหญิงช็องตาลแห่งออร์เลอ็อง ทรงเสกสมรสกับ เคานต์ฟร็องซัวส์ ซาเวีย เด ชัมบูกา เด ซอร์กูว มีพระบุตรดังนี้
อเล็ก เฮนรี เด ชัมบูกา เด ซอร์กูว
อเล็กซานเดอร์ เด ชัมบูกา เด ซอร์กูว
คิลดีน เด ชัมบูกา เด ซอร์กูว
# พัน บุนนาค
ท่านผู้หญิงพัน ลางแห่งสะกดว่า พรรณ์ (พ.ศ. 2364 – 21 มิถุนายน พ.ศ. 2430) เป็นภรรยาเอกคนหนึ่งของสมเด็จเจ้าพระยาบรมมหาศรีสุริยวงศ์ (ช่วง บุนนาค)

 ประวัติ 
ท่านผู้หญิงพันเกิดราว พ.ศ. 2364 เป็นธิดาของพระยาศรีอรรคราชนารถภักดี (เมือง) ต้นสกุลบุรานนท์ กับมารดาชื่อบัว และเป็นหลานสาวของเจ้าพระยาอรรคมหาเสนา (บุนนาค) ซึ่งสืบเชื้อสายจากเฉกอะหมัด ขุนนางแขกเจ้าเซ็นแต่ยุคกรุงเก่า ท่านสมรสกับสมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งทั้งคู่เป็นลูกพี่ลูกน้องกัน แต่ไม่มีบุตรด้วยกัน ในงานเขียนของแอนนา ลีโอโนเวนส์ สตรีชาวสหราชอาณาจักร ซึ่งเข้ามาถวายงานเป็นพระอาจารย์ในราชสำนักสยาม ระหว่างปี พ.ศ. 2405-2410 ได้กล่าวถึงเรื่องการสมรสของทั้งคู่นี้ไว้ว่า "...เขาแต่งงานกับเธอหลังเลิกรากับคู่ชีวิตที่อยู่ร่วมกันมาหลายปี..." พระบาทสมเด็จพระจอมเกล้าเจ้าอยู่หัวทรงตั้งให้เธอเป็น ท่านผู้หญิง ท่านผู้หญิงพันมีน้องสาวร่วมอุทรคนหนึ่งชื่อ หยาด เป็นอดีตภรรยาของนายรักษ์ภูวนารถ (หยอด บุนนาค) หลังสามีถึงแก่กรรมจึงเข้ามาเป็นภรรยาอีกคนของสมเด็จเจ้าพระยาบรมมหาศรีสุริยวงศ์ร่วมกันกับท่านผู้หญิงพัน

แอนนา ลีโอโนเวนส์ อธิบายถึงบุคลิกลักษณะของท่านผู้หญิงพันไว้ว่า "คุณหญิงพันไม่ใช่ทั้งคนสวยหรือสง่างาม แต่เป็นแม่บ้านแม่เรือนและอารมณ์เย็นที่สุด ตอนเจอกันครั้งแรกเธอน่าจะอายุราว 40 ปี ตัวล่ำหนา ผิวคล้ำ เสน่ห์เดียวของเธอคือสายตากับวาจาที่อ่อนโยน...คุณหญิงพันรักดอกไม้เป็นชีวิตจิตใจซึ่งเธอถือว่าเป็นลูกรัก" และยังเป็นสตรีผู้มีอำนาจเบ็ดเสร็จในการควบคุมบรรดาอนุภรรยาของสมเด็จเจ้าพระยาบรมมหาศรีสุริยวงศ์ทุกคน "...สุภาพสตรีผู้มีอำนาจเบ็ดเสร็จในครัวเรือนท่านมหาเสนาบดีมีความปรานีต่อบรรดาสาวน้อยในฮาเร็มสามีเธอ เธอใส่ใจต่อความเป็นอยู่ของพวกนางอย่างฉันมิตรที่สุด ใช้ชีวิตอยู่ร่วมกับพวกนางอย่างผาสุกเหมือนแม่กับลูกสาว ต่างไว้เนื้อเชื่อใจกัน และมักแก้ต่างให้พวกนางกับสามี ผู้ที่เธอต้องอาศัยการโน้มน้าวเชิงบวกอย่างละเอียดรอบคอบ" และยังกล่าวอีกว่า ท่านผู้หญิงพันจัดการรับบุตรของสามีที่ไม่ยอมรับเพราะเป็นบุตรที่เกิดกับอดีตภรรยามาเป็นบุตรบุญธรรม ด้วยเกิดความเห็นอกเห็นใจในความผิดพลาดของภรรยาเก่า และทดแทนความรวดร้าวว่างเปล่าของตัวท่านเอง แอนนาชื่นชมอีกว่า ท่านผู้หญิงพันคือผู้ร้อยรัดความสัมพันธ์ระหว่างสามีกับบุตรในสายเลือด ที่แม้จะไม่ใช่บุตรแท้ ๆ ของท่านผู้หญิงก็ตาม อันเป็นสายใยความผูกพันที่ละเอียดอ่อนแต่ไม่เปราะบาง ลีโอโนเวนส์, แอนนา แฮร์เรียต (เขียน), สุภัตรา ภูมิประภาสและสุภิดา แก้วสุขสมบัติ (แปล). อ่านสยามตามแอนนา. กรุงเทพฯ : มติชน, 2562, หน้า 58-59

ท่านผู้หญิงพันเคยกล่าวอุทานเชิงเยาะเย้ยว่า "โถพ่อคุณ พ่อจะอยู่ไปได้สักกี่วัน" กับพระบาทสมเด็จพระจุลจอมเกล้าเจ้าอยู่หัวซึ่งกำลังประชวรด้วยไข้ป่า ในงานพระราชพิธีสรงน้ำพระบรมศพพระบาทสมเด็จพระจอมเกล้าเจ้าอยู่หัว เพราะพระบาทสมเด็จพระจุลจอมเกล้าเจ้าอยู่หัวซึ่งทรงพระประชวรและเสียพระราชหฤทัยจนไม่สามารถเสด็จพระราชดำเนินด้วยพระองค์เอง เหตุที่ท่านผู้หญิงพันกล้ากล่าวกับเจ้านายชั้นสูงได้เช่นนี้ ส่วนหนึ่งเป็นเพราะพระบาทสมเด็จพระจุลจอมเกล้าเจ้าอยู่หัวยังไม่ทรงมีพระราชอำนาจเต็มที่ช่วงต้นรัชกาล

ท่านผู้หญิงพันมีความชราภาพ ถึงแก่กรรมเมื่อวันที่ 21 มิถุนายน พ.ศ. 2430 เมื่ออายุ 66 ปี (ราชกิจจานุเบกษาระบุว่าเมื่ออายุ 69 ปี) พระราชทานเพลิงศพ เมื่อวันที่ 25 เมษายน พ.ศ. 2440 ส่วนเรือนทรงจัตุรัสและครัวของท่านผู้หญิงพันถูกรื้อไปและได้แปรสภาพเป็นสถานศึกษาตามความประสงค์ของท่าน เพราะท่านไม่มีบุตร ปัจจุบันที่ดินบริเวณดังกล่าวเป็นที่ตั้งของมหาวิทยาลัยราชภัฏบ้านสมเด็จเจ้าพระยา
# กูยุก ข่าน
กูยุก ข่าน (มองโกลกลาง:  ;  Guìyóu) เป็นข่านพระองค์ที่ 3 แห่งจักรวรรดิมองโกล พระราชโอรสองค์โตของโอเกเดย์ ข่าน และพระราชนัดดาของเจงกิส ข่าน ทรงครองราชย์ตั้งแต่ พ.ศ. 1789 ถึง พ.ศ. 1791
# ภาษามือกรุงเทพเก่า
ภาษามือกรุงเทพ  หรือที่เรียกว่า ภาษามือกรุงเทพเก่า หรือ ภาษามือกรุงเทพดั้งเดิม เป็นภาษามือของชุมชนผู้บกพร่องทางการได้ยินของประเทศไทยที่เกิดขึ้นในหมู่ผู้ที่อพยพเข้าสู่กรุงเทพฯ ตามครอบครัวหรือเพื่อประกอบอาชีพ ภาษานี้ใกล้สูญ โดยผู้ใช้ภาษาทุกคนเกิดก่อนคริสต์ทศวรรษ 1960 ส่วนคนรุ่นหลังได้เปลี่ยนมาใช้ภาษามือไทย ซึ่งลักษณะคล้ายการผสมระหว่างภาษามือกรุงเทพเก่า และภาษามืออเมริกัน
# สถาปัตยสวนศาสตร์
สถาปัตยสวนศาสตร์  ศาสตร์ด้านเสียงที่เกี่ยวข้องในสถาปัตยกรรม โดยมีวัตถุประสงค์ให้เสียงภายในอาคารมีคุณภาพที่ดี เนื้อหาโดยรวมจะเกี่ยวข้อง การป้องกันเสียงรบกวนจากภายนอกอาคาร, การป้องกันเสียงจากการสั่นสะเทือนของเครื่องจักรที่อยู่ภายในอาคาร, การปรับปรุงเพื่อลดเสียงก้อง-เสียงสะท้อนภายในอาคาร, การป้องกันเสียงกระแทก เสียงเดินจากชั้นบน, การปรับปรุงคุณภาพเสียงภายใน หอประชุม ห้องประชุม ห้องสัมมนา ห้องบันทึกเสียง ห้องเรียน สำนักงาน โรงภาพยนตร์ และห้องอื่นๆภายในอาคาร

 การป้องกันเสียงรบกวนจากภายนอกอาคาร 
การป้องกันเสียงจากภายนอก (External Noise)Exterior Noise, Noise control in the building envelope. เสียงภายนอกได้แก่ ฝนตก, รถยนต์, เสียงจราจร, เสียงเครื่องบิน สามารถแก้ไขได้ โดยการ เสริมผนังเพื่อกันเสียง, ติดตั้งฉนวนกันเสียงใต้หลังคา, การติดตั้งฝ้าเพดานกันเสียง, การติดตั้งประตูกันเสียง, การติดตั้งหน้าต่างกันเสียง, การใช้ กระจกกันเสียง เพื่อป้องกันเสียงรบกวนจากภายนอกอาคาร

 การป้องกันเสียงรบกวนจากภายในอาคาร 
การป้องกันเสียงจากภายใน (Interior Noise) เสียงรบกวนจากภายในอาคารเอง เช่น เสียงพูดคุยจากห้องอื่นๆ สามารถแก้ไขได้โดยการทำ ผนังกันเสียง, ประตูกันเสียง

 การป้องกันเสียงเดิน เสียงกระแทกจากชั้นบน 
การป้องกันเสียงกระแทก (Impact Noise)dB Cover, What is The Impact Sound Noise. สามารถทำได้โดยการแก้ไขพื้นชั้นบน ลดเสียงกระแทก โดยการปูพรม หรือ เสริมพื้นชั้นบน หรือ ทำฝ้าเพดานกันเสียงที่ชั้นล่าง ฯลฯ

 การป้องกันเสียงจากการสั่นสะเทือนของเครื่องจักรที่อยู่ภายในอาคาร 
เสียงจากการสั่นสะเทือนของเครื่องจักร (Mechanical Noise) สามารถทำได้โดยการติดตั้งอุปกรณ์ลดการสั่นสะเทือน ประเภทสปริง (Spring Isolator, Noise Isolator) หรือ ยางรองสั่นสะเทือน ใต้เครื่องจักร

 การปรับปรุงเพื่อลดเสียงก้อง-เสียงสะท้อนภายในอาคาร 
การปรับปรุงเพื่อลดเสียงก้อง-เสียงสะท้อนภายในอาคาร (Reverberation) เสียงก้อง-เสียงสะท้อน เกิดจากพื้นที่ผิวของห้องนั้นๆ ส่วนใหญ่เป็นวัสดุสะท้อนเสียง การแก้ไขสามารถทำได้หลายวิธีการ เช่น กรุ แผ่นซับเสียง หรือ ปูพรมในห้อง หรือ ปรับลดปริมาตรห้องให้เล็กลง ฯลฯ

 การปรับปรุงคุณภาพเสียงภายในห้อง 
คุณภาพเสียงในห้อง นั้น มีความเกี่ยวข้อง กับ หลายๆองค์ประกอบของห้อง ดังนั้น การแก้ไขจึงต้องทำในหลายๆส่วน เช่น การเลือกวัสดุที่มีความสามารถในการดูดซับเสียง, การออกแบบรูปทรงห้อง, การใช้ประตูกันเสียง ผนังกันเสียง, การใช้วัสดุสะท้อนเสียงในบางจุด รวมถึงการเลือกระบบปรับอากาศที่มีเสียงเบา
# เบญจมาศเงิน
thumb|ทรงพุ่ม
thumb|ภาพขยายของใบ ออกแน่นเป็นกระจุกที่ปลายกิ่ง ใบมีขนสั้นมาก
เบญจมาศเงิน หรือ สกุลเบญจมาศเงิน  เป็นสกุลโมโนไทป์ของพืชดอกในวงศ์ทานตะวันLessing, Christian Friedrich. 1831.  Linnaea 6: 220-221.Tropicos, Crossostephium Less. มีชนิดเดียวคือ Crossostephium chinense มีลักษณะเด่นคือใบสีเขียวอมเทาถึงสีเทาเงิน ดอกออกเป็นช่อสีเหลือง นิยมปลูกเป็นไม้กระถาง

มีถิ่นกำเนิดในประเทศจีนเช่น เกาะไต้หวัน, กวางตุ้ง, บางส่วนของประเทศญี่ปุ่น, อินโดจีน, และฟิลิปปินส์ ได้รับการนำเข้าไปปลูกในประเทศไทย

 อนุกรมวิธาน 
ชื่อเรียกอื่น ๆ คือ แอหนัง ปากหลาน ส่วนชื่อจีนคือ เล่านั่งฮวย หรือเหล่าหนั่งฮวย หรือหล่าวเหรินฮฺวา (จีนกลาง) 

มีถิ่นกำเนิดในประเทศจีน นำเข้ามาปลูกในเมืองไทยในสมัยรัชกาลที่ 2 และได้รับพระราชทานนามว่า “แอหนัง” ซึ่งเป็นชื่อของบุษบาขณะบวชเป็นชีในวรรณคดีเรื่องอิเหนา คนจีนมักเรียก “เล่านั่งฮวย” มีที่มาจากสีของใบที่มองดูคล้ายผมสีเทาของผู้สูงวัย

ชื่ออื่นในภาษาจีนคือ 蕲艾 (ฉีไอ้), 千年艾 (ไอ้พันปี), 芙蓉 (ฝูหรง), 海芙蓉 (ฝูหรงทะเล), 白芙蓉 (ฝูหรงขาว), 玉芙蓉 (ฝูหรงหยก), 香菊 (xiāng jú) หรือ เฮียงเก็ก (แต้จิ๋ว) หรือ เซียงจู๋ (จีนกลาง) (แปลว่า เบญจมาศหอม), 白香菊 (báixiāng jú; เบญจมาศขาวหอม), 白石艾 (ไอ้หินขาว), 白艾 (ไอ้ขาว), 日本海芙蓉 (ฝูหรงทะเลญี่ปุ่น)

ชื่อพ้องของ Crossostephium chinense (L.) Makino ได้แก่

 Absinthium chinense (L.) DC.
 Artemisia chinensis L.
 Chrysanthemum artemisioides (Less.) Kitam.
 Crossostephium artemisioides Less.
 Tanacetum chinense (L.) A.Gray ex Maxim.

พืชชนิดอื่นที่อาจสับสนถูกระบุว่าอยู่ใน สกุลเบญจมาศเงิน (Crossostephium) ซึ่งปัจจุบัน 2 ชนิดระบุให้อยู่ในสกุลโกฐจุฬาลัมพา (Artemisia) และ 1 ชนิดในสกุล Lepidolopsis ได้แก่ 

 เซจบรัชแคลิฟอร์เนีย (Artemisia californica) ในชื่อพ้อง: Crossostephium californicum (Less.) Rydb. และ Crossostephium foliosum Rydb.
 เสจบรัชเกาะ (Artemisia nesiotica P.H.Raven) ในชื่อพ้อง: Crossostephium insulare Rydb.
 Lepidolopsis turkestanica Regel & Schmalh. ในชื่อพ้อง: Poljakov turkestanicum Regel & Schmalh.

 ลักษณะทางพฤกษศาสตร์ 
เป็นไม้พุ่มคลุมดิน หลายปี ลำต้นตั้งตรงหรือเอนทอดเลื้อยได้ สูง 10−40 เซนติเมตร แตกกิ่งแขนงมาก 

ใบเป็นใบเดี่ยว ออกเรียงสลับ เป็นรูปช้อน รูปไข่กลับ หรือรูปใบหอกกลับถึงรูปรี ยาว 2−4 กว้าง 0.4−0.5 เซนติเมตร เนื้อใบอวบหนา ใบมีสีเขียวอมเทาถึงสีเทาเงิน เหมือนหิมะเกาะ แตกใบมากในส่วนยอดกิ่ง ใบเล็กเรียงกันเป็นพุ่มรวมกันที่ปลายกิ่ง มีขนสั้นนุ่มสีขาวปกคลุมหนาแน่นทั่วใบ เมื่อขยี้ใบมีกลิ่นหอม ใบแก่มักเว้าเป็น 3 แฉก ใบมีลักษณะไม่ค่อยแน่นอน

ดอกออกเป็นช่อ ช่อดอกเป็นช่อกระจุก ดอกย่อยกลมสีเหลือง ออกที่ปลายยอดหรือตามง่ามใบปลายกิ่ง ค่อนข้างเล็ก เส้นผ่านศูนย์กลางประมาณ 7 มิลลิเมตร มักออกดอกในช่วงที่มีอากาศเย็น โดยเฉพาะในช่วงฤดูหนาว

ผล เปลือกบางแห้ง มี 5 สัน

 การแพร่กระจายและถิ่นที่อยู่ 
มีถิ่นกำเนิดในประเทศจีน บางส่วนของประเทศญี่ปุ่น, อินโดจีน, และฟิลิปปินส์ ได้รับการนำเข้าไปปลูกในประเทศไทย และประเทศมอริเชียส ในประเทศจีนพบพืชแถวบนโขดหินปะการัง ในมณฑลฝูเจี้ยน กวางตุ้ง ไต้หวัน ยูนนาน เจ้อเจียง

ในธรรมชาติเป็นพืชหายากและอาจถูกคุกคาม แต่มักได้รับการเพาะปลูกเพื่อใช้เป็นไม้ประดับและเป็นยา 

 การใช้ประโยชน์ 
พืชทั้งต้นใช้เป็นยารักษาอาการชักในวัยแรกเกิด

ใช้ตกแต่งสวนเป็นบอนไซ นิยมปลูกเป็นไม้กระถาง ไม้ประดับแปลง เป็นพืชที่ชอบดินร่วน ที่มีการระบายน้ำที่ดี มีปัญหาด้านเชื้อราเข้าทำลายทำให้ใบนั้นร่วงง่าย จึงไม่ควรตัดแต่งต้นต่ำกว่าครึ่งหนึ่งของทรงพุ่ม
# ออร์ก
ออร์ก  เป็นสัตว์ประหลาดรูปร่างคล้ายมนุษย์ที่ถูกจินตนาการขึ้น รูปร่างคล้ายกอบลิน รูปลักษณ์และแนวคิดเกี่ยวกับออร์กในวัฒนธรรมสมัยนิยมส่วนใหญ่มีที่มาจากเผ่าพันธุ์ออร์คในวรรณกรรมแนวจินตนิมิต (fantasy) ของเจ อาร์ อาร์ โทลคีน โดยเฉพาะ เดอะลอร์ดออฟเดอะริงส์ ในเรื่องราวนี้ ออร์กเป็นเผ่าพันธุ์สัตว์ประหลาดเผ่าพันธุ์หนึ่ง รูปลักษณ์น่าเกลียดน่ากลัว นิสัยดุร้ายก้าวร้าว ตรงกันข้ามกับเผ่าพันธุ์เอลฟ์ในเรื่อง มีบทบาทรับใช้ฝ่ายชั่วร้าย บางตำนานในเรื่องเล่าว่าเผ่าพันธุ์ออร์กของโทลคีนเคยเป็นเผ่าพันธุ์เดียวกันกับเอลฟ์มาก่อน แต่กลับเสื่อมลงในภายหลัง

นอกจากนี้ยังมีสัตว์ประหลาดในตำนานอังกฤษโบราณชื่อว่าออร์กเช่นกัน โดยพบได้ในบทกวีภาษาอังกฤษเก่าเรื่อง เบวูล์ฟ, ในกวีนิพนธ์ภาษาอังกฤษยุคใหม่ตอนต้น และในนิทานชาวบ้านและเทพนิยายของยุโรปเหนือ โทลคีนเองก็ระบุว่าเขานำชื่อเผ่าพันธุ์ออร์กมาจากบทกวี เบวูล์ฟ

รูปลักษณ์ของออร์กตามแนวคิดของโทลคีนถูกนำไปดัดแปลงใช้ต่ออีกมากมายในเรื่องแต่งแนวจินตนิมิตของหลากหลายนักเขียน และต่อมาถูกนำไปเป็นส่วนหนึ่งของเกมสวมบทบาทและเกมวางแผน ที่เป็นที่รู้จัก เช่น ดันเจียนส์แอนด์ดรากอนส์, วอร์แฮมเมอร์, วอร์คราฟต์ เป็นต้น
# ฟุตบอลหญิงทีมชาติแคนาดา
ฟุตบอลหญิงทีมชาติแคนาดา  เป็นทีมฟุตบอลหญิงตัวแทนของประเทศแคนาดา อยู่ภายใต้การดูแลของสมาคมฟุตบอลแคนาดาและเข้าร่วมแข่งขันในรายการที่จัดขึ้นโดยคอนคาแคฟ

แคนาดาเริ่มมีผลงานที่โดดเด่นในระดับนานาชาติในการแข่งขันฟุตบอลโลกหญิง 2003 ซึ่งทีมได้อันดับที่สี่หลังจากแพ้ในนัดชิงเหรียญทองแดงให้กับสหรัฐ แคนาดาได้เข้าร่วมแข่งขันฟุตบอลในโอลิมปิกฤดูร้อนครั้งแรกในปี 2008 ซึ่งพวกเขาสามารถเข้าถึงรอบก่อนรองชนะเลิศ แคนาดาชนะเลิศคอนคาแคฟวีเมนส์โกลด์คัพสองสมัย ได้รับเหรียญทองโอลิมปิกหนึ่งสมัยในปี 2020 ที่โตเกียว และได้รับเหรียญทองแดงโอลิมปิกอีกสองครั้งในปี 2012 ที่พวกเขาแพ้ฝรั่งเศสที่คอเวนทรี 1–0 และในปี 2016 ที่พวกเขาแพ้เจ้าภาพอย่างบราซิลที่เซาเปาลู 2–1

แฟนฟุตบอลหญิงทีมชาติแคนาดาส่วนใหญ่มีความเกี่ยวข้องอย่างใกล้ชิดกับทีมชาติรุ่นอายุไม่เกิน 20 ปี (ไม่เกิน 19 ปีก่อน ค.ศ. 2006) โดยมีส่วนจากการที่แคนาดาเป็นเจ้าภาพจัดการแข่งขันฟุตบอลโลกหญิงเยาวชนอายุไม่เกิน 19 ปี ในปี 2002 ซึ่งแคนดาได้เหรียญเงินต่อหน้าผู้ชม 47,784 คนที่สนามกีฬาเครือจักรภพในเอ็ดมันตัน รัฐแอลเบอร์ตา แคนาดายังเป็นเจ้าภาพจัดการแข่งขันฟุตบอลโลกหญิง 2015 ที่พวกเขาตกรอบก่อนรองชนะเลิศหลังแพ้อังกฤษ ในครั้งนั้น มีผู้ชมตลอดทั้งทัวร์นาเมนต์ 1,353,506 คน และมีผู้ชมที่ดูทีมชาติแคนาดาถึง 54,027 คน

 เกียรติประวัติ  
โอลิมปิกฤดูร้อน
 ไฟล์:Med 1.png เหรียญทอง (1): 2020
 ไฟล์:Med 3.png เหรียญทองแดง (2): 2012, 2016

 คอนคาแคฟวีเมนส์แชมเปียนชิป
 ไฟล์:Med 1.png ชนะเลิศ (2): 1998, 2010
# การตรวจร่างกายทางการแพทย์
ในทางการแพทย์ การตรวจร่างกาย  คือการที่แพทย์หรือบุคลากรทางการแพทย์ตรวจดูร่างกายของผู้ป่วย เพื่อหาอาการหรืออาการแสดงของโรคหรือภาวะต่างๆ ทางการแพทย์ โดยปกติแล้วการตรวจผู้ป่วยจะเริ่มจากการถามประวัติการเจ็บป่วย ตามด้วยการตรวจร่างกายที่เชื่อมโยงกับอาการที่ผู้ป่วยบอก แพทย์จะใช้ข้อมูลทั้งประวัติและผลการตรวจร่างกายในการวินิจฉัยโรคและวางแผนการรักษา ข้อมูลเหล่านี้จะถูกบันทึกลงในเวชระเบียนต่อไป
# การตรวจก๊าซจากหลอดเลือดแดง
การตรวจก๊าซจากหลอดเลือดแดง  เป็นการตรวจทางห้องปฏิบัติการทางการแพทย์ชนิดหนึ่ง ซึ่งตรวจหาปริมาณของก๊าซต่างๆ โดยเฉพาะออกซิเจนและคาร์บอนไดออกไซด์ในเลือดแดง การตรวจนี้ทำได้โดยใช้เลือดปริมาณเล็กน้อยที่ดูดออกมาจากหลอดเลือดแดง เช่น จากหลอดเลือดแดงเรเดียล ด้วยเข็มและกระบอกฉีดยา หรืออาจดูดผ่านสายสวนหลอดเลือดแดงก็ได้
# สลับร่าง เปลี่ยนอำมหิต
สลับร่าง เปลี่ยนอำมหิต  เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีบีเอส ตั้งแต่วันที่ 17 มกราคม ถึง 21 มีนาคม ค.ศ.2021 นำแสดงโดย ฮารูกะ อายาเซะ

 เรื่องย่อ 
นักสืบสาวไฟแรง "การผดุงความยุติธรรม" คืออุดมคติของเธอ ระหว่างเธอกำลังสืบสวนคดีฆาตกรรม เธอพบหลักฐานบางอย่างที่ชี้ตัวว่านักวิจัยหนุ่มอัจฉริยะเป็นคนร้าย ในขณะที่กำลังเข้าจับกุม วิญญาณของทั้งสองคนสลับกัน
 ผู้เก็บกวาดแห่งความมืด 
ในละครโทรทัศน์เรื่องนี้ มีการเขียนการ์ตูนสมมติเรื่องหนึ่งขึ้นมา โดยใช้ชื่อ คูรายามิ โนะ เซโซจิน  โดยได้เล่าเรื่องของพนักงานทำความสะอาดหนุ่มที่ไม่ได้มีความโดดเด่นอะไร แม้ว่าจะทำความสะอาดดีเพียงใดก็ยังถูกรังแก จนมีอยู่วันหนึ่ง "มิสเตอร์เอ็กซ์" ก็ได้เชิญหนุ่มคนนั้นไปช่วยจัดการคนที่กฎหมายไม่สามารถลงโทษได้ในฐานะผู้เก็บกวาดแห่งความมืด โดยให้นามเรียกขานเป็น "∅ (เซตว่างในทางคณิตศาสตร์ )" ในการ์ตูนเรื่องนี้ นิยามสัญลักษณ์นี้ว่า "การที่ไม่มีตัวตน" หนุ่มพนักงานทำความสะอาดคนดังกล่าวก็ได้เริ่มจัดการคนที่ละคนสองคน โดยในแต่ละครั้งจะทิ้งสัญลักษณ์ "∅" ไว้บนฝ่ามือของคนที่ถูกฆ่าทั้งหมด เป็นการสื่อถึงการที่ไม่มีตัวตนบนโลกใบนี้

 นักแสดง 
 กลุ่มอายาโกะ โมจิสึกิ 
 อายาโกะ โมจิสึกิ แสดงโดย ฮารูกะ อายาเซะ
ริกุ วาตานาเบะ แสดงโดย ทาซูกุ เอโมโตะ
คาซูโอะ ยูอาซะ แสดงโดย ทากายะ ซาโกดะ
มิตซูโอะ คาวาฮาระ แสดงโดย คาซูกิ คิตามูระ
เค็นตาโร ฮาบะ แสดงโดย เคียวซูเกะ ทานิ
ฮิเดโอะ ยามากิ แสดงโดย จุนเป มิโซบาตะ
โชโกะ นิตตะ แสดงโดย ยาซูฟูมิ ฮายาชิ
โคเฮ อิการาชิ แสดงโดย โทรุ โนมากูชิ

 กลุ่มฮารูโตะ ฮิดากะ 
 ฮารูโตะ ฮิดากะ แสดงโดย อิซเซ ทากาฮาชิ
จูริ อิตสึกิ แสดงโดย ยูริ นากามูระ
โยชิกาตะ โทกาชิ แสดงโดย โทรุ บาบะ
ยูนะ ฮิดากะ แสดงโดย ยูกิโนะ คิชิอิ
มิตสึรุ ฮิดากะ แสดงโดย คัตสึมิ คิบะ
# ชินภัทร สารสิน
พลตำรวจเอก ชินภัทร สารสิน (เกิด 3 กันยายน พ.ศ. 2506) ที่ปรึกษาของนายกรัฐมนตรี (เศรษฐา ทวีสิน) อดีตรองผู้บัญชาการตำรวจแห่งชาติด่วน! โปรดเกล้าฯ แต่งตั้งตำรวจ 255 ราย “พล.ต.อ.ดำรงศักดิ์"นั่งผบ.ตร. อดีตผู้ช่วยผู้บัญชาการตำรวจแห่งชาติ อดีตผู้บัญชาการตำรวจปราบปรามยาเสพติด

 ประวัติ 
พลตำรวจเอกชินภัทร เกิดเมื่อวันที่ 3 กันยายน พ.ศ. 2506 มีชื่อเล่นว่า ป๋อเปิดอกบิ๊กป๋อ-ชินภัทร สารสิน เป็นบุตรชายคนกลางของ พลตำรวจเอก เภา สารสิน อดีตรองนายกรัฐมนตรี อดีตรัฐมนตรีว่าการกระทรวงมหาดไทย และอดีต อธิบดีกรมตำรวจ และ ท่านผู้หญิงถวิกา สารสิน มีพี่ชายและน้องชายคือ กลินท์ สารสิน และ กนิษฐ์ สารสิน 'เภา สารสิน'อดีตรองนายกฯถึงแก่อนิจกรรม

การศึกษาhttps://investor.sammakorn.co.th/storage/document/shareholders-meeting/agm2014/20140304-SAMCO-AGM2014-ENC03-TH.pdf
 ปริญญาตรี บริหารธุรกิจ Central Missouri state University ประเทศสหรัฐอเมริกา
 ปริญญาโท คณะรัฐศาสตร์ จุฬาลงกรณ์มหาวิทยาลัย

 การทำงาน 
พลตำรวจเอกชินภัทร ได้รับพระราชทานยศ ร้อยตำรวจตรี เมื่อวันที่ 14 กรกฎาคม 2531ประกาศสำนักนายกรัฐมนตรี เรื่อง พระราชทานยศตำรวจ (หน้า 25) จากนั้นจึงก้าวหน้าในอาชีพราชการดังนี้

 25 พฤศจิกายน พ.ศ. 2552 - ผู้บังคับการ กองบังคับการตำรวจปราบปรามยาเสพติด 3ประกาศสำนักนายกรัฐมนตรี เรื่อง แต่งตั้งข้าราชการตำรวจ (หน้า ๓๘)
 1 ตุลาคม พ.ศ. 2556 - รองผู้บัญชาการตำรวจปราบปรามยาเสพติดประกาศสำนักนายกรัฐมนตรี เรื่อง แต่งตั้งข้าราชการตำรวจ
 1 ตุลาคม พ.ศ. 2559 - ผู้บัญชาการ ประจำสำนักงานผู้บัญชาการตำรวจแห่งชาติ (ทำหน้าที่นายตำรวจประสานงานสำนักนายกรัฐมนตรีและกระทรวงมหาดไทย)ประกาศสำนักนายกรัฐมนตรี เรื่อง แต่งตั้งข้าราชการตำรวจ (หน้า ๓)
 1 ตุลาคม พ.ศ. 2561 - ผู้บัญชาการตำรวจปราบปรามยาเสพติด‘บิ๊กโจ๊ก’ ผงาด ผบช.สตม. สุทธิพงษ์-น.1
 1 ตุลาคม พ.ศ. 2563 - ผู้ช่วยผู้บัญชาการตำรวจแห่งชาติ โปรดเกล้าฯ “สุวัฒน์ แจ้งยอดสุข” ผบ.ตร.คนใหม่ – “ต่อศักดิ์ สุขวิมล” ผงาด สอบสวนกลาง
 1 ตุลาคม พ.ศ. 2565 - รองผู้บัญชาการตำรวจแห่งชาติ https://www.ratchakitcha.soc.go.th/DATA/PDF/2565/E/209/T_0027.PDF ประกาศสำนักนายกรัฐมนตรี แต่งตั้งข้าราชการตำรวจ [จำนวน ๒๕๕ ราย ๑. พลตำรวจเอก ดำรงศักดิ์ กิตติประภัสร์ ฯลฯ]

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๒๗๑, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๒๗, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๖๐, เล่ม ๑๓๔ ตอนที่ ๕๒ ข หน้า ๒, ๑๖ ตุลาคม ๒๕๖๐
# รายชื่อรัฐและดินแดนสหพันธ์ของมาเลเซียเรียงตามดัชนีการพัฒนามนุษย์
นี่คือ รายชื่อรัฐและดินแดนสหพันธ์ของมาเลเซียเรียงตามดัชนีการพัฒนามนุษย์ ใน พ.ศ. 2562

right|thumb|750px|รัฐและดินแดนสหพันธ์ของประเทศมาเลเซียตามดัชนีการพัฒนามนุษย์ จัดลำดับเมื่อ พ.ศ. 2562 

 อันดับ  รัฐ  ดัชนีการพัฒนามนุษย์ (พ.ศ. 2562)  ประเทศที่เทียบกันได้ การพัฒนาสูงมาก 1  0.867  2 23px รัฐเซอลาโงร์ 0.863  3  0.845  4  0.835  5 23px รัฐเนอเกอรีเซิมบีลัน 0.829  6  0.825  7  0.816  – 0.810 8  0.808 ,  9  0.805 ,  10  0.804  11  0.800 การพัฒนาสูง 12 0.784,  13  0.779 , , ,  14  0.745  15  0.710 

ดูเพิ่ม
รายชื่อประเทศเรียงตามดัชนีการพัฒนามนุษย์
# เอ็นเอชแอล '94
เอ็นเอชแอล '94  เป็นวิดีโอเกมฮอกกี้น้ำแข็งโดยอีเอสปอร์ตส์ สำหรับเซกา เมกาไดรฟ์, ซูเปอร์แฟมิคอม และ เซกา ซีดี รวมถึงการเปิดตัวครั้งแรกสำหรับพีซี (ดอส) โดยมีชื่อว่า "เอ็นเอชแอลฮอกกี้" โดยไม่มีเลข "94" ในชื่อ ตัวเกมเกมได้รับการพัฒนาภายใต้ลิขสิทธิ์จากแนชันแนลฮอกกีลีก (NHL) และสโมสรผู้เล่นแนชันแนลฮอกกีลีก (NHLPA) เป็นเกมที่สามในชุดเกม เอ็นเอชแอล วางจำหน่ายในเดือนตุลาคม 1993"Electronic Gaming Monthly - October 1993" เอ็นเอชแอล '94 ได้รับเสียงชื่นชมอย่างล้นหลามและนับแต่นั้นมาตัวเกมก็ได้รับการขนานนามว่าเป็นทั้งวิดีโอเกมกีฬาที่ยิ่งใหญ่ที่สุดตลอดกาลและเป็นหนึ่งในวิดีโอเกมที่ดีที่สุดเท่าที่เคยมีมา

 เวอร์ชันอื่น 
เวอร์ชันของเกม  ซึ่งวางจำหน่ายในญี่ปุ่นสำหรับซูเปอร์แฟมิคอม มีข้อความสำคัญทั้งหมดเป็นภาษาญี่ปุ่นรวมถึงเมนูหลัก ผู้เล่นฮอกกี้ตัวจริง เมนูรอง (ช่วงท้ายเกมและหลังเกม) และมาตรวัดจำนวนผู้ชม อย่างไรก็ตาม รหัสผ่านยังคงใช้ตัวอักษรและตัวเลข ASCII เท่านั้น เป็นเกมเดียวในชุดเกม เอ็นเอชแอล ที่มีการวางจำหน่ายในญี่ปุ่น

ในตัวเกมเวอร์ชันเซกา ซีดี มีการตัดฉากการต่อสู้ออก

ภายหลังมีการใช้เอนจินเกม เอ็นเอชแอล '94 (แม้ว่าจะมีการแก้ไขเพื่อเพิ่มความรุนแรง) สำหรับเกม มิวแทนต์ลีกฮอกกี้ บนเครื่องเซกา เมกาไดรฟ์http://segaretro.org/Mutant_League_Hockey

เอ็นเอชแอล '94 ถูกรวมอยู่ในเกม เอ็นเอชแอล 06 เวอร์ชันเพลย์สเตชัน 2 ตัวเกมที่พอร์ตที่เป็นตัวเกมเวอร์ชันเซกา เมกาไดรฟ์ แต่ไม่มีรายชื่อทีมเอ็นเอชแอลอย่างเป็นทางการจากตัวเกมดั้งเดิม

ในวันที่ 11 กรกฎาคม 2013 มีการประกาศว่าเกม เอ็นเอชแอล 14 จะรวมโหมด เอ็นเอชแอล '94 เพื่อฉลองครบรอบ 20 ปีเกม เอ็นเอชแอล '94 โดยจะเปลี่ยนเกม เอ็นเอชแอล 14 ทางโสตทัศนูปกรณ์และการควบคุมให้คล้ายกับ เอ็นเอชแอล '94 นอกจากนี้ยังเปลี่ยนองค์ประกอบการเล่นเกมอื่น ๆ เช่นความเร็วของเกมที่เร็วขึ้นและกฎของเกมที่ผ่อนคลาย

ในวันที่ 2 ตุลาคม 2020 มีการประกาศรีเมคเกม เอ็นเอชแอล '94 ในชื่อ เอ็นเอชแอล '94 รีไวฟ์ ซึ่งพัฒนาโดย Empty Clip Studios สำหรับเพลย์สเตชัน 4 และเอกซ์บอกซ์วัน โดยจะวางจำหน่ายในวันที่ 30 ตุลาคมสำหรับผู้เล่นที่สั่งซื้อเกม เอ็นเอชแอล 21 ล่วงหน้า ในเดือนธันวาคม 2020 ตัวเกมได้เปิดให้ซื้อสำหรับทุกคนที่เป็นเจ้าของเกม เอ็นเอชแอล 21 https://www.operationsports.com/nhl-94-rewind-out-today-look-in-store-to-download-if-you-pre-ordered/

 หมายเหตุ
# ฟุตบอลโลก 2022 รอบคัดเลือก โซนเอเชีย – รอบที่ 3
การแข่งขันฟุตบอลโลก 2022 รอบคัดเลือก โซนเอเชีย - รอบที่สาม เป็นการแข่งขันฟุตบอลระหว่างประเทศของทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ ซึ่งอยู่ภายใต้การดูแลของสมาพันธ์ฟุตบอลเอเชีย เริ่มแข่งขันในวันที่ 2 กันยายน พ.ศ. 2564 ถึง 29 มีนาคม พ.ศ. 2565 โดยมีทีมแข่งขันในรอบนี้ทั้งสิ้น 12 ทีมที่ดีที่สุดจากการแข่งขันฟุตบอลโลก 2022 รอบคัดเลือก โซนเอเชีย - รอบที่ 2 และทั้ง 12 ทีมที่เข้ารอบจะได้รับสิทธิ์เข้าแข่งรอบสุดท้ายของเอเชียนคัพ 2023 โดยอัตโนมัติ

 ทีมที่ผ่านเข้ารอบ 
กลุ่มผู้ชนะรองชนะเลิศ (5 ทีมที่ดีที่สุด)AB—CD—EF—GH

 การจับสลากการแข่งขัน 
โถ 1โถ 2โถ 3โถ 4โถ 5โถ 6

กลุ่ม

กลุ่ม เอ

กลุ่ม บี

ผู้ทำประตู
มี 122 ประตูใน 60 แมตช์, สำหรับค่าเฉลี่ยของ 2.03 ประตูต่อเกม.

4 ประตู

 อู๋ เหล่ย์
 แอลีเรซอ แจฮอนแบฆช์
 Mehdi Taremi
 Junya Ito
 Saleh Al-Shehri
 ซน ฮึง-มิน

3 ประตู

 Mitchell Duke
 Sardar Azmoun
 Aymen Hussein
 Abdullah Fawaz
 Firas al-Buraikan
 Ali Mabkhout
 Nguyễn Tiến Linh

2 ประตู

 Martin Boyle
 Awer Mabil
 Jamie Maclaren
 Ali Gholizadeh
 Kaoru Mitoma
 ยูยะ โอซาโกะ
 Mohamad Kdouh
 Soony Saad
 Issam Al Sabhi
 Salem Al-Dawsari
 Sami Al-Najei
 Kwon Chang-hoon
 Alaa Al Dali
 Omar Al Somah
 Omar Khribin
 Caio Canedo Corrêa
 Hồ Tấn Tài

1 ประตู

 Craig Goodwin
 Rhyan Grant
 Ajdin Hrustic
 Riley McGree
 Aaron Mooy
 Tom Rogic
 Aloísio
 Wu Xi
 Xu Xin
 Zhang Yuning
 Zhu Chenjie
 Ehsan Hajsafi
 Ahmad Nourollahi
 Amir Al-Ammari
 Hussein Ali Al-Saedi
 ทากูมิ มินามิโนะ
 Ao Tanaka
 มายะ โยชิดะ
 Maher Sabra
 Arshad Al-Alawi
 Rabia Al-Alawi
 Khalid Al-Hajri
 Amjad Al-Harthi
 Mohsin Al-Khaldi
 Salaah Al-Yahyaei
 Yasser Al-Shahrani
 Cho Gue-sung
 ฮวัง ฮี-ชัน
 Hwang In-beom
 Jeong Woo-yeong
 Kim Jin-su
 Kim Young-gwon
 Lee Jae-sung
 Mahmoud Al Baher
 Mohammad Al Marmour
 Mardik Mardikian
 Harib Al-Maazmi
 Yahya Al Ghassani
 เหงียน กวาง หาย
 Nguyễn Thanh Bình
 Phan Văn Đức

1 การทำเข้าประตูตัวเอง

 Aziz Behich (ในนัดที่พบกับ ญี่ปุ่น)
 Mohammed Al-Attas (ในนัดที่พบกับ อิรัก)

ดูเพิ่ม
เอเชียนคัพ 2023 รอบคัดเลือก – รอบที่ 3

หมายเหตุ
# ตับเต่าแม่โถ
ตับเต่าแม่โถ  เป็นพืชเลื้อยล้มลุกอายุหลายปีในสกุลสบู่เลือด ของวงศ์บอระเพ็ด มีถิ่นกำเนิดในเอเชียตะวันออกเฉียงใต้ ได้รับการอธิบาระบุชนิดครั้งแรกในประเทศไทยในปี พ.ศ. 2531 โดย L.L. Forman เป็นหนึ่งใน 15 ชนิดที่เป็นพืชเฉพาะถิ่นของสกุลสบู่เลือดที่พบในภาคเหนือของประเทศไทยโดยเฉพาะในจังหวัดเชียงใหม่ มีลักษณะคล้ายตับเต่า (Stephania reticulata) แต่ตับเต่าแม่โถ (S. crebra) มีดอกที่ใหญ่กว่า ในขณะที่มีผลเดี่ยวที่มีเอนโดคาร์ปที่เล็กกว่า 

 ลักษณะทางพฤกษศาสตร์ 
เป็นพืชเลื้อยใช้ลำต้นเกี่ยวพันต้นไม้อื่น ไม่มีเนื้อไม้ หัวใต้ดิน บางครั้งอยู่เหนือพื้นดิน กิ่งก้านเป็นเกลียวเล็กน้อย

ก้านใบยาวมาก ใบรูปสามเหลี่ยม (deltoid) ปลายใบแหลม ก้านใบอยู่กลางใบ (peltate) ขอบใบเรียบ ใบบาง หลังใบมีสีเขียวออกสีนวล ใบยาว 12–17 ซม. (4.7–6.7 นิ้ว) และกว้าง 9–16 ซม. (3.5–6.3 นิ้ว)

ดอกช่อ ออกที่ซอกใบ ดอกย่อยขนาดเล็กมีจำนวนมาก กลีบเลี้ยงสีเขียวอ่อน กลีบดอกสีเหลืองอ่อน เกสรตัวผู้สีเข้ม ล้อมเกสรตัวเมียอยู่กลางดอก

ผลเดี่ยว ผิวเรียบ

 การแพร่กระจายและถิ่นที่อยู่ 
มีถิ่นกำเนิดในเอเชียตะวันออกเฉียงใต้ เป็นพืชเฉพาะถิ่นของประเทศไทย พบในภาคเหนือของประเทศไทยโดยเฉพาะในจังหวัดเชียงใหม่ Threatened Plants in Thailand.--Bangkok : Department of National Parks, Wildlife and Plant Conservation, 2017. 224 p. ISBN 978-616-316-334-9  มักพบในระดับความสูง 700-1,200 เมตร ในป่าเบญจพรรณ และป่าดิบแล้ง ตัวอย่างเดียวพบที่ อุทยานแห่งชาติแม่โถ ตำบลแม่ตื่น